Israelo: miloj da virinoj manifestacias por paco antaŭ la loĝejo de Netanjahu
#000001
Miloj da virinoj marŝadis merkredon en Jerusalemo, direkte al la loĝejo de la Ĉefministro Benjamin Netanjahu, postulante de li, subskribon de pacakordo kun la Palestinanoj.
#000003
Tiu manifestacio estis la kulmina momento de la dusemajna marŝado organizita de "Women Wage Peace", asocio konsistanta el virinoj judaj kaj arabaj, kaj fondita post la milito de 2014 kontraŭ la Hamaso en Gazao.
#000004
Atingante Jerusalemon, kuniĝis kun ili la liberia aktivulino, Nobel-premiito pri Paco Leymah Roberta Gbowee, kaj miloj da aliaj virinoj. La organizantinoj taksis, ke ĉirkaŭ 10 000 personoj ĉeestis, sed la polico taksis la nombron al 2 500.
#000005
« Ni volas, ke niaj estroj laboru kun respekto kaj kuraĝo al solvo de la nuna perforta konflikto, kun plena partopreno de la virinoj al tiu procezo », deklaris en komunikaĵo la organizantinoj de la marŝado. « Nur degna politika akordo certigos estontecon al niaj gefiloj kaj genepoj. »
#000007
La intertraktadaj klopodoj inter Israelo kaj la Palestinanoj stagnas de post la usona iniciativo en aprilo 2014.
#000008
Tiujn pasintajn tagojn, la organizaĵo renkontis ankaŭ jordaniajn virinojn sur la insulo de la paco, en Naharajim, sur la rivero Jordano.
#000009
Gbowee, la liberia aktivulino, renkontis la prezidenton Reuven Rivlin, kaj ties edzinon Nechama.
#000010
Rivlin deklaris al Gbowee, kiu gvidis la pacisman movadon Women of Liberia Mass Action for Peace, kies rolo estis fundamenta por ĉesigi la duan liberian internan militon en 2003, ke ŝiaj agadoj estas « vera inspiro ».
#000011
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000013